### Beslutning

Godkendt.

Afbud: Tage Jakobsen, Mette Ravn (Stedfortræder: Ursula Bech)

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Svebølle-Viskinge lokalområde søger om frigivelse af midler til udvikling af eksisterende legeplads i [adresse] i Svebølle, så der etableres nyt legetårn og gyngestativ til mindre børn.

## Indstillinger

Direktøren indstiller, at

1. Ansøgningen imødekommes med en rammebevilling på 125.000 kr.
2. Der afsættes 4.500 kr. årligt til kvartalsvise tilsyn og årlig legepladsinspektion.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Svebølle-Viskinges samlede andel af de to Få det fikset puljer er 2 mio. kr., hvoraf der resterer til disponering 1,65 mio. kr. kr.

Doris Paulsen lokalområde har på borgermøde den 29. august 2024 godkendt 5 projekter til i alt 1,44 mio. kr.

Projektet "Udvikling af legeområdet i [adresse] i Svebølle" er et delprojekt i det samlede projekt vedr. Svebølle/Viskinge, Få det fikset-puljen. Lokalområdet søger om 125.000 kr. af den samlede pulje.

Fællesarealet benyttes dagligt af mange forbipasserende med børn, både dagplejen og private. Pladsen ligger i roligt, lukket område med tilknyttet stisystem. Der er projekteret med opsætning af legetårn og gyngestativ på en fjerdedel af fællesarealet. Underlaget vil være faldsand.

Grundejerforeningen passer området og vil også stå for det ugentlige tilsyn med legeredskaberne og fører logbog over dette. Grundejerforeningen står for evt. reparationer.

*Drift og vedligeholdelse*

De afledte omkostninger til kvartalsvis tilsyn og årlig legepladsinspektion vurderes til årligt at udgøre 4.500 kr.

Det er administrationens anbefaling, at udgiften til tilsyn og legepladsinspektioner opgøres og tilrettes det administrative driftsbudget fra året efter, at legepladsen er etableret.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om udvikling af legepladsen i [adresse]. Projektet indebærer, at der skal søges om byggetilladelse.

## Økonomiske konsekvenser

Svebølle-Viskinge lokalområde har samlet 1,65 mio. kr. tilbage i deres Få det fikset pulje.

Den samlede anlægssum til udvikling af legepladsen er 125.000 kr.

Lokalsamfundet har stemt om at bruge 125.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

[adresse] bemærkninger er indarbejdet i sagen.

### Sagens forløb

20/11/2024 Økonomiudvalget
Anbefales.

Afbud: Herbert Pedersen